dh-unibe/image-text_koenigsfelden-charters-post-1500 huggingface dataset:
Ich, Balthaser Schaffner vonn Hùszen im ampt Eiigen, ✳ beckhenn unnd thùn kùndt aller menigclich mit disem briffe ✳
für mich, alle meinen erben unnd nochkomen, ✳ das ich eines stetten, vesten, ewigen und unwider rüefflichen kaùffs, wie dan
der in allen rechten und gerichten, aùch nach gewonhaitten der lannden aller krefftigist sein soll unnd beschehen mag, ✳ verkaùfft
und zù kauͤffen geben hab und gib hiemit zù kaùffen ✳ dem fromen, fürnemen, ersamen und wysen ✳ herrn Samiel Tilman,
bùrger zù Bernn und der zeitt haùffmeister zù Khingsveldten, ✳ der dan aùch zù handen ✳ des hoff Kingsveldten in komenn,
nùtzùng und braùch ✳ semlichen kaùff angenomen und gethon hatt, namlichen ein halb jùchartten acher, ligt neben dem grabenn ✳
am Siessenbach und das garttians weyer, ✳ stosset nit sich ✳ an Sigristen acker ✳ und trettet ob sich uf Steffen Schweytzer, ✳ für frey, ledig
eiigen und unversetzt. ✳ unnd ist diser kaùff zù gangen und beschechen umb zweintzig pfùndt ✳ Ergöuͤwer und diser lanndts
werùng, ✳ dern ich, der verkeffer, ✳ von dem keffer ✳ also bar ✳ uszgericht, verniegt und bezaldt sendt, ✳ und sagen derhalben ✳ ich
dem gemeldten herrn keffer, der dem zù handen in namen des selben hoffs Kingsveldten ✳ disen kaùff thoùn hatt, ✳ inne und
alle nochkomende hoffmeister ✳ des obgedechten kaùff schillings ganntz qùit, frey, ledig und losz ✳ in krafft disz brieffs. ✳ also
mag hinfüro gedochter keffer ✳ oder ein jeder hoffmeister, ✳ der je zù zeitten alhie sein wirdt, ✳ mit irem verkaùfften ackher
noch irm gefallen schaldten, waldten, nùtzen, niessen, praùchen, besetzen und besitzen zù entsetzen ✳ als mit andern ✳ des hoffs
Kingsveldten güettern, von menigclichen unverhindert ✳ und unbeckhimertt, ✳ dan ich, der verkeffer, für mich alle meine
erben und nochkomen ✳ hiemit solches verkaùffs ✳ und aller dern gerechtigkaitt ✳ gentzlich verzigen unnd begeben habe, ✳
darvor mich oder meine erben ✳ khein recht in stätten ✳ nach landtgericht freyen unnd schirmen sol, ✳ dan ich mich hiemit
alles schirmes und behälffs sampt dem rechten gemeiner verzeichnùng gentzlichen verzigen und begeben haben will,
alles getrùwlich und ungevarlich. ✳ dasz alles zù warem urkhùndt, ✳ so hab ich, erst gemeldter verkeüffer, ✳ mit fleisz ✳
und ernst gebetten und erbetten ✳ den fromen, fürnemen und wisen ✳ Balthaser Fichslin, ✳ schùltheisz der statt Brùgg,
meinem ginstigen, lieben herrn, ✳ das er sein eigen insigel ✳ für mich und meine erben ✳ ( ✳ sover ime und seinen erbenn
und nohkomen onne schaden ✳ ) hieran gehenckht hatt an disen brieff, ✳ der geben ✳ ist ✳ uf den vierzehenden tag may, noch
Cristi gebùrtt gezeldt ✳ thùsent fünffhùndert sechtzig unnd neün jarr. ✳
Zacharias Gottschalckh, h✳¬
schreyber zù Kingsveldten, ✳
manu propria
Königsf. 960
koùff brieff undes ɉ jùchartten ackher ✳
von Balthaser Schwander von Hùsen ✳ erkoùfft ✳
Staatsarchiv
AARGAU
K
✳ B ✳ 7 ✳
Nͦ✳ 6 ✳
Küngszveld₎ ✳